O femeie a fost reținută după ce i-a tăiat penisul șefului. Bărbatul a încercat să o violeze.
O femeie din Barcelona i-a tăiat penisul șefului. Femeia a fost reținută pentru vătămare corporală gravă.
O femeie din Barcelona i-a tăiat organul genital șefului pe care l-a acuzat că a încercat să o violeze, transmite El Mundo.Femeia lucra într-un bar din Sant Andreu de la Barca. Ea le-a recunoscut polițiștilor că i-a amputat cu un cuțit penisul șefului care a vrut să o agreseze sexual.Femeia le-a explicat polițiștilor că a fost hărțuită luni de zile de proprietarul barului, care într-un final a forțat-o să întrețină relații sexuale. În momentul în care bărbatul a încercat din nou să o agreseze, femeia s-a apărat apucând un cuțit.Bărbatul atacat a fost dus la spital din cauza rănilor pe care le-a suferit. După atac, femeia s-a predat de bună voie la secția de poliție municipală.Femeia a fost acuzată de vătămare corporală gravă, iar bărbatul a fost acuzat de viol.Victimele violurilor sunt adesea acuzate că au provocat agresiunile pentru că au socializat cu bărbaţi. Multe femei preferă să păstreze tăcerea şi refuză să depună plângere la poliţie pentru a evita să fie condamnate.